NETFLIX-SARJA
TUKHOLMA 2024
PROTESTIT JATKUVAT SPOTIFYN PÄÄKONTTORILLA
Katsotko sykettäsi?
Anteeksi? -Katsotko sykettäsi?
En. Kiitos, kun tulit paikalle sunnuntaina.
Eipä kestä.
Onko Jim mukanasi?
Kyllä, odottaa paviljongilla. -Selvä, hyvä.
Jim! -Daniel.
Mukava nähdä. Mitä kuuluu? -Hyvää. Entä sinulle?
Hyvää. Kiitos, kun tulit. -Ei kestä.
Aina mukava tulla tänne, ja päästä perusasioiden kimppuun.
Aivan. -Miten Arsenalilla menee?
Huonosti. Hävisivät taas.
Heillä menisi paremmin sinun johdossasi. -Sinä sen sanoit.
Joten…
Kuten tiedät, meidän pitää nopeasti maksimoida tuotto,
tai vähintään laskea kuluja.
Jos halutaan, että yritys kukoistaa, meidän on laskettava musiikkikuluja.
Siksi vietimme viime vuodet testaten Discovery Maxia.
Nyt meille on kertynyt käyttökelpoista tietoa.
Ja se tarkoittaa?
Jotain vitun upeaa. -Niinkö?
Artistimme näkivät seuraajamäärien räjähtävän. He rakastavat tätä.
Selvä. -Kun heitä mainostetaan,
kuuntelijamäärät nousevat 40, 50, jopa 100 prosenttia.
Konsertti- ja tuotemyynnit kasvavat.
Kaikki sopimuksen tehneet sanoivat jatkavansa.
Miksemme ottaisi sitä käyttöön koko yrityksessä?
Koska se on kiistanalainen asia.
Nostamme esiin vain yhtyeitä, jotka luopuvat osasta tekijänoikeusmaksujaan.
Artistit suostuvat siihen. Me emme veloita senttiäkään.
Kaikki voittavat. Tämä on uusi yritysmalli uudenlaisella musiikkiteollisuuden alalla.
Muusikoiden liitto kutsuu sitä lahjukseksi.
Ja senaattori Madison Landy USA:n senaatista -
kirjoitti Spotifylle kirjeen, jossa hän esitti erityisen huolensa siitä,
että osallistumme kilpailua rajoittavaan toimintaan.
Se ei ole vitun hyvä asia.
Tosiasia on se, että 70 % kaikesta, mitä tuotamme musiikilla,
menee suoraan levy-yhtiöiden taskuihin. 70 %!
Millä muulla toimialalla on tällaiset kustannukset?
Discovery Max on Spotify, joka tekee asiat omalla tavallaan.
Osoitamme ideointikykyä ja muutamme musiikkialaa.
Meidän ansiostamme muusikoilla on valtaa.
Heidän tekijänpalkkionsa puolittuvat.
Jos emme puske rajoja eteenpäin, emme selviä.
Se, mitä sinä ja työryhmäsi olette tehneet, on upeaa,
mutta meidän pitää ottaa askel kerrallaan.
Toistaiseksi pidetään huolta, että kukaan ei tipu kyydistä.
Hei. -Hei.
Miten tapaaminen meni? -Hyvin.
Onko tämä uutta arkkitehtuuria?
Se on sitä, mitä se on. -Aivan.
Romutammeko sen? -Kyllä, luulisin niin.
Haenko minä lapset?
Et, äitisi hakee lapset. -Selvä.
Eikö sinua huolestuta? Mielenosoitukset?
Ei. -Eikö?
Sinua taitaa huolestuttaa.
Minua huolestuttaa se, yrittävätkö he syyttää sinua.
Eivät yritä.
Katso tätä. Tämä artisti on ollut Spotifyssa mukana alusta asti.
Miksi hän on edelleen mukana? Hän tietää, että olemme parhaat.
Se on niin yksinkertaista. Lupaan sen.
Spotify, haluamme…
Pieni, mutta sinnikäs ryhmä -
on osoittanut mieltä kolmen viikon ajan Spotifyn pääkonttorin ulkopuolella.
Olemme kaikki aktivisteja nyt. Meidät on pakotettu siihen.
Mielenosoituksen johtaja Nadja Johansson, entinen muusikko,
joka kokee olevansa pakotettu toimimaan tilanteessa…
Katsotaanpa. Tiedätkö mitä? Tehdään tämä myöhemmin.
Sinun pitää mennä kouluun. En halua, että myöhästyt tänään.
Saisinko minä iPhonen?
Minulla ei ole varaa iPhoneen, rakas.
Mutta kaikilla ystävilläni on sellainen.
Tiedän, mutta…
Jääkaapissa on ruokaa.
Olen tänään myöhään töissä.
Ja töiden jälkeen minulla on keikka.
Mitä enemmän keikkoja saan, sitä lähempänä iPhone on.
Eikö niin? -Joo.
Menehän. Älä unohda laukkua.
Vieressäni on Spotifyn toimitusjohtaja Daniel Ek.
Mitä sanotte osakkeenomistajille, joita kielteiset reaktiot huolettavat?
Minua ei huolestuta.
Aina löytyy ihmisiä, jotka vastustavat edistystä…
Ovet sulkeutuvat.
OLET PARAS!
Ensimmäinen kerros.
DANIEL EK - VOIKO SE VIELÄ TAPAHTUA?
ANNA SOITTOLISTALLESI NIMI
UPEITA AIKOJA
LISÄÄ KAPPALE "MY KIND OF WOMAN", BOBBI T
Upea keikka. -Kiitos.
Siirsin palkkion. -Mahtavaa. Nähdään.
Nähdään, pärjäile.
Annoit minulle vain puolet palkkiosta. Mikä nyt on?
En myynyt yhtä paljon olutta kuin viimeksi tai sitä edeltävällä keikalla.
Odotahan nyt. Minä hoidin keikan, jonka sinä minulta ostit.
Haluatko, että teen tappiota vain, että sinä saat laulaa?
Sinähän saat ilmaista mainosta keikalla. Ihmiset striimaavat kotona musiikkiasi.
Hiton hyvä juttu sinulle.
DANIEL EK LISÄSI BOBBI T:N KAPPALEEN
En tiedä, miten tässä käy.
Olen siinä pisteessä, etten voi tehdä juuri muutakaan.
Olen muusikko.
Olen julkaissut ja kirjoittanut kuusi albumia kymmenessä vuodessa.
Minulla on ollut useita hittejä, jotka saavat 200 000 soittoa kuussa Spotifyssa.
En siltikään pysty maksamaan vuokraani.
Otan vastaan kaikki keikat, mitä tarjotaan, ja teen toista työtä,
vain saadakseni etuoikeuden tehdä musiikkia.
Vaikka vakuutan itselleni päivittäin, että pian tilanne paranee,
jos kirjoitan oikean laulun tai päädyn oikealle soittolistalle, kaikki muuttuu.
Mutta totuus on, että järjestelmä on rikki.
Musiikkiteollisuuden tuotto oli 23 miljoonaa dollaria viime vuonna.
Levy-yhtiöt kukoistavat.
Yhtiöt ansaitsevat enemmän kuin ennen laitonta striimausta.
Ruotsin kymmenen parhaiten ansaitsevaa ihmistä -
ovat joka vuosi samasta suoratoistopalvelusta.
Silti artistit, jotka tuottavat musiikin alustalle,
tulevat hädin tuskin toimeen.
Daniel…
Pidit tänään yhdestä kappaleestani.
Lisäsit sen soittolistallesi, mikä on mahtavaa.
Mutta jos todella pidit siitä, istu alas keskustelemaan kanssamme.
Auta meitä avaamaan uusi keskustelu suoratoistobisneksestä.
Auta meitä luomaan uusi järjestelmä, musiikkiala, jolla artistitkin pärjäävät.
BOBBI T: JÄRJESTELMÄ ON RIKKI
LOPETA SEURAAMINEN
Nadja? Mikä nyt?
Rakastan sinua. Olet upea. Kiitos!
Oletko ihan sekaisin? -En. Se julkaisusi.
Sait enemmän aikaan yhdellä videolla kuin me 15 mielenosoituksella.
Täydellistä, että se olit juuri sinä.
Mahtava kuulla, mutta minun pitää herättää Naomi kouluun.
Sitten minun pitää mennä töihin.
Vitsailetko? Tämä on hiton iso juttu.
Mistä helvetistä sinä puhut?
Kaikki hyvin? -Ehdottomasti.
Tiedän, että hylkäsit ajatuksen jo kauan aikaa sitten,
etkä ehkä pidä siitä, että palaan asiaan, mutta tässä tilanteessa…
Anteeksi, että keskeytän, mutta oletteko nähneet uutiset?
En ole. -Katsokaa.
LAPSUUDENYSTÄVÄ HAASTAA DANIEL EKIN
Bobbi Thomasson, muusikko ja Daniel Ekin lapsuudenystävä,
julkaisi tunteita herättävän videon Instagram-sivuillaan eilen.
Pidit tänään yhdestä kappaleestani.
Lisäsit sen soittolistallesi, mikä on mahtavaa.
Mutta jos todella pidit siitä, istu alas keskustelemaan kanssamme.
Eilisiltana julkaistu video on jaettu yli 12 000 kertaa,
ja se on saanut tukea muilta muusikoilta.
Kuulkaa kaikki, tässä on Bobbi Thomasson. Nainen tietää, miten tavoitetaan Ek.
Hei. -Hienosti toimittu!
Me olemme pakertaneet kuukausia,
mutta kukaan ei ollut kiinnostunut ennen kuin sinä teit julkaisusi.
Bobbi. -Rhonda.
Hei.
Laitoimme videosi syötteeseemme.
Se sai yli 20 000 tykkäystä alle kahdessa tunnissa.
Hashtag "raavi levyä" on ollut nousussa eilisestä asti.
Onnistuimme saamaan yhteyden. Nyt olemme mukana.
En taida olla oikea ihminen tähän.
Julkaisin videon, koska olin väsynyt ja kiukkuinen.
Aivan varmasti olet.
Me olemme kaikki aktivisteja nyt. He pakottivat meidät siihen.
Tämä voi kuulostaa hieman oudolta,
mutta tunnen Daniel Ekin henkilökohtaisesti.
Vartuimme samoissa porukoissa, ja kannatan asiaanne,
mutta julkaisin videon, koska halusin avata keskustelun.
Sitä paitsi minun pitää odottaa ja katsoa, mitä hän vastaa.
Etkö siis ole katsonut Instagramia vielä?
Hän lopetti seuraamisesi tänä aamuna.
Danielia ei kiinnosta keskusteleminen.
Ei ketään heistä kiinnosta.
He haluavat, että olemme hiljaa ja häivymme.
Pääkonttorin ulkopuolella on taas uusi mielenosoitus.
Selvä.
Daniel, vilkaisisitko tätä?
Mitä siellä on?
Se on ostotarjous Spotifysta.
Tiedän, ettet ole miettinyt tätä aiemmin,
mutta jokaisen toimitusjohtajan ja perustajan on valittava oma hetkensä.
Olet kulkenut ihmeellisen matkan. -En myy Spotifyta.
Sinä palkkasit minut kertomaan suoraan, miten asiat ovat.
Tilanne on tämä. Markkinat ovat vielä puolellamme.
Mutta mitä teet, kun markkina-arvo laskee IPO:n alle?
Palkkasin sinut, koska olet käytännöllinen ja itsepäinen, mutta nyt ylitit rajan.
Miten sitten ajattelit selvitä tästä?
Tarvitsemme lisää lainaa.
Daniel, me lainasimme miljardi dollaria viime vuonna.
Lainaamme vähän lisää, että selviämme.
Teemme lisähankintoja ja sijoitamme uuteen teknologiaan, kuten aina teemme.
Tämä on sinun ulospääsysi.
Myymällä Spotifyn suojelet perintöäsi.
Suojelet brändiäsi ja kaikkea sitä, mitä olet rakentanut.
En aio myydä Spotifyta.
En ole vielä tehnyt sitä, mitä halusin.
Daniel… -Mitä?
Raavi levyä!
Pitäkää päät alhaalla. Turvamiehet ovat paikalla.
Tilanne on järkyttävä. -Tiedän.
Otetaan rauhassa. -Rauhassa?
Yritysmallimme on kunnossa.
Meillä on uutta sisältöä, lisäämme tukea, ja pian meillä on Discovery Max.
Ei ole syytä paniikkiin.
RAAVI LEVYÄ
En ole täällä Daniel Ekin vihollisena.
Olen täällä, koska tunsin hänet -
ihmisenä, joka uskoi minulle ja muille muusikoille antamiinsa lupauksiin.
Tulin tänne sanomaan, että nyt riittää.
Olen pyytänyt ystäviäni olemaan kärsivällisiä.
Olen yrittänyt uskoa häneen.
Mutta Spotifyn keskivertotyöntekijän palkka on 130 000 dollaria,
kun puolestaan alustalla olevat muusikot ovat polvillaan.
Daniel Ek, sinun on tullut aika "raapia levyä".
On tullut aika istua alas ja tällä kertaa aidosti keskustella kanssamme.
Uskomatonta.
He häiritsevät töitämme. Tämä on häirintää.
Meidän pitäisi soittaa poliisille. -Emme voi.
Meillä on alusta muusikoille. Miltä muusikoiden pidättäminen näyttäisi?
Juuri niin.
Näyttää siltä, että poliisi päätti itse tulla paikalle.
Voi paska.
Raavi levyä!
Päästäkää irti.
Tämä on huono juttu.
Se on juttu vain, koska olemme Ruotsissa.
Ei unohdeta, että olemme listautuneet New Yorkissa.
Osakkeenomistajia on enemmän Kiinassa kuin Ruotsissa.
Tilanne voi vaikuttaa mahdollisuuksiisi lainata rahaa. Tiedätkö mitä?
Teen hurjasti töitä ja juoksen pankista toiseen.
Tiedätkö, mistä pankissa kysytään ensimmäisenä?
Mielenosoituksista.
Olet tehnyt selväksi, ettet halua myydä Spotifyta.
Haluat, että löydän lisää rahaa uusiin innovaatioihin.
Siinä tapauksessa sinun on pakko varmistaa, että tilanne täällä ei pahene.
Olen oppinut politiikasta,
että älä ikinä anna itsesi muuttua tarinaksi.
Tuletko leikkimään, isä? -Vähän myöhemmin.
Hei.
Miten jaksat?
Olet keskipisteessä.
Mielenosoitukset eivät tyrehdy.
Kaikki ihmiset hiton mielipiteineen. Väittävät, että Spotifyn pitää muuttua.
Mitä he tarkoittavat? -Ovatko nämä uusia suunnitelmia?
Kyllä.
Nämä ovat ne.
Ernst oli huolissaan, että ne olisivat sinusta liian suuria.
Älä tee kompromisseja. Minusta niiden pitäisi olla vielä isompia.
Saitko Sundinin kiinni?
Selvä, kerro sille petturille, että olen tulossa.
Hei. -Hei.
Mitä kuuluu? Kiva nähdä.
Samoin. -Niin. Miten sinulla menee?
No, olen elossa. -Mahtavaa.
Discovery Max näytti testitulosten perusteella…
Juttu on tämä. Tarvitsen apuasi.
Selvä.
Sinun pitää soittaa Bobbi Thomassonille.
Selitä hänelle, että se, mitä hän nyt tekee,
voi vain pilata kaiken.
Kaikki perustuu väärinymmärrykseen siitä, miten Spotify toimii.
En ole nähnyt Bobbia varmaankaan kymmeneen vuoteen.
Voin yrittää saada hänen yhteystietonsa, ja sinä voit…
Hetkinen. Yrität?
Niin, voin yrittää. -Hän oli sinun artistisi.
Teit hänen kanssaan sopimuksen. Mainostit häntä.
Sinä saat häneen yhteyden. -En saa.
Ymmärrän.
Käytätte heitä, teette sopimuksen, keräätte rahat,
ja sen jälkeen unohdatte heidät.
Kun Bobbi on huolissaan toimeentulostaan,
kääntyykö hän Universalin tai BMG:n puoleen?
Kääntyykö hän heidän puoleensa, jotka ovat vastuussa hänen tuloistaan?
Ei. Hän ja hänen ystävänsä leiriytyvät minun toimistoni ulkopuolelle -
ja heittävät kaiken paskan minun niskaani.
Teinkö hänen kanssaan sopimuksen? Kannustinko häntä?
Kannustinko ketään näistä miljoonista ihmisistä, jotka elävät uskossa,
että te teette heistä seuraavan Draken tai Taylor Swiftin,
ja saatte heidät tekemään sopimuksen, jota he ovat liian nuoria tajuamaan?
Kuka heistä on vastuussa? Minä.
Mutta sinua ei kiinnosta. Eipä tietenkään.
Sinä ja levy-yhtiöt olette saaneet kaiken, mitä halusitte. 70 % tuotosta.
Hiton hyvä sopimus teille.
Ja teillä on idiootti, joka suostui siihen kaikkeen.
Tässä menee hetki, mutta voit odottaa.
Ravintolassa Rågsvedissä?
Miksi olet täällä? -Minusta meidän pitäisi jutella.
Nytkö? Kun olen keikalla?
Minua ei haittaa, jos muut protestoivat. Mutta sinä tunnet minut.
Siksi liityin mukaan. Jos et tunne ihmistä, et kuuntele.
Mutta mitä haluat minun kuulevan?
Ettette hyväksy, että maailma on muuttunut?
Mikään ei ole muuttunut. Elämme painajaista.
Ehkä et ole ymmärtänyt, miten saisit eniten irti Spotifysta.
Älä tee tätä. -Kuuntele minua. Sanon yhden asian.
Jos annat, näytän sinulle, miten saat Spotifysta kaiken irti.
Ja kerrotko sen jälkeen kaikille 1,5 miljoonalle artistille saman?
Muistatko, miten ennen oli? Pirate Bay latasi kaikki kappaleesi.
Eli meidän pitäisi olla kiitollisia, että meitä ei ryöstetä kuten 15 vuotta sitten?
En tarkoittanut sitä.
Puhumattakaan sinun matkastasi.
Entä meidän matkamme?
Miljoonilta muusikoilta puuttuu sanavalta maksuihin.
Kaikkien urat eivät ole minun vastuullani.
Mikseivät muka? Sinulla on eniten valtaa musiikkiteollisuudessa.
Sinä olet järjestelmä, juuri niin kuin itse halusitkin.
Halusit luoda kaikkein suurimman musiikkialustan.
Bobbi, aika aloittaa. -Okei.
Kiva paikka. -Surkea.
Tällaiseen paikkaan ei kukaan tule kuuntelemaan musiikkia.
Bobbi, anna minun auttaa.
Bobbi, tule.
Selvä. -Kiitos.
Kiitos, kun jäit koko keikan ajaksi.
Mikä hätänä?
Ymmärsinkö oikein, että haluat, että muutan Spotifyta?
Muutokset, joita haluat minun tekevän, aiheuttaisivat meille alamäen.
Ei sen ole pakko mennä niin.
Sinulla on kappaleesi, Bobbi.
Sinun musiikkisi. Sitä Spotify on minulle.
Se on minulle kaikki kaikessa.
Sillä ei ole mitään merkitystä, mitä sinä sanot.
En anna ikinä kenenkään ottaa sitä pois minulta.
NIMENI ON BOBBI THOMASSON
OLEN AMMATILTANI MUUSIKKO
ON AINA VOITTAJIA JA HÄVIÄJIÄ
NIIN SANOTAAN
MUTTA MEILLÄ ON MAHDOLLISUUS EROTTAA MUUTOS JA HYVÄKSIKÄYTTÖ TOISISTAAN
KIRJOITAN MUUSIKKOYHDISTYKSEN JOHTAJAN ROOLISSA
YHDISTYS ON "RAAVI LEVYÄ"
…leviää ympäri maailmaa.
Ruotsalainen muusikko nimeltä Bobbi Thomasson…
MIELENOSOITUKSIA EUROOPASSA
MUUSIKKOJEN LIITTOUTUMINEN PARIISISSA
BOBBI SANOO "RAAVI LEVYÄ!"
RAAVI LEVYÄ -PUHEENJOHTAJA BOBBI T NOUSSUT KUULUISUUTEEN
Raavi levyä.
Tämä on paskaa.
Meidät järjestettiin tänne nöyryytettäväksi.
USA:n senaatin tehtävä on nöyryyttää.
Minun ei pitäisi olla täällä. En ole kansalainen.
Daniel, sinä selviät.
Tiedättekö, mitä tämä on? Teatteria.
Sinä olet toimitusjohtaja.
Johdat yritystä.
Jos emme voita kiistaa komiteassa,
koko yritys joutuu vaikeuksiin, joten älä hangoittele vastaan.
Keskity. Vastaa tyynesti kaikkiin kysymyksiin, mitä sinulle esitetään.
Olemme perillä.
Millainen valta komitealla on?
He voivat suositella kiinteää hintaa suoratoistolle,
säädellä kaikkea ja tuhota yritysmallimme.
Sinun kannattaa keskittyä senaattori Landyyn. Hän vaati tätä kuulemista.
Hänellä on kaikki pelissä. Älä anna hänen voittaa.
Daniel?
Mitä vittua hän täällä tekee?
Unohda hänet. Hänellä ei ole merkitystä.
Hän edustaa jotakin yhdistystä. Ketään ei kiinnosta.
Sinun on hiljennettävä Landy.
Entä muut?
Pidä kontaktia heihin. Jos he katsovat sinuun, kaikki on hyvin.
Jos he alkavat vältellä katsettasi, olemme kusessa.
Sinä pystyt siihen.
Vannotko kertovasi totuuden, koko totuuden ja pelkän totuuden.
Jumalan nimeen? -Vannon.
Voisitteko esitellä itsenne komitealle?
Nimeni on Daniel Ek ja olen Spotifyn toimitusjohtaja ja perustaja.
Te kuvailitte aiemmin Spotifyn tehtäväksi -
"Vapauttaa ihmisen luovuus koko potentiaalissaan -
antamalla miljoonille artisteille mahdollisuus elää taidettaan tekemällä."
Kyllä.
Miten edistyitte tavoitteessanne?
Erinomaisesti. Suoratoistoilla itsensä elättävien huippuartistiemme -
määrä on kaksinkertaistunut kolmessa vuodessa ja kolminkertainen vuodesta 2015.
Vaikuttavaa.
Tällä kasvuvauhdilla -
saavuttaisitte yhden miljoonan lukeman hieman vaille 75 vuodessa?
Myönnättekö, että liiketoimintamallinne ei sovi muusikoille?
Ei pidä paikkaansa.
Mitkä ovat muiden kuin huippuartistienne keskiansiot?
Artistiemme määrä muuttuu nopeasti.
Kun katson teidän toimittamistanne tiedoista,
luku on 12 dollaria kuussa.
Eläisittekö te sillä summalla? -Lukua ei ole vahvistettu.
Se on suoraan teidän kirjanpidostanne.
Arvoisa rouva puheenjohtaja, herra Ek.
Onko näin, että Spotify on vain yksi alusta monista?
Pitää paikkansa. Spotify on vain yksi monista alustoista,
ja artistit ansaitsevat useilla eri alustoilla.
Ei ole oikeudenmukaista syyttää Spotifyta.
Kuinka suurta osaa suoratoistomarkkinoista Spotify hallitsee?
Uskoakseni 25 %.
Teillä on hallussanne lähes 45 % pelkästään USA:n markkinoilla.
Joissakin maissa osuutenne on jopa 60 %.
Viisinkertainen lähimpään kilpailijaan verrattuna.
Tosiasiassa alustallanne on monopoli.
Ei ole.
Kukaan artisti ei voi poistua alustaltanne.
Kukaan artisti ei voi ottaa riskiä menettää teidän yleisöänne.
Te hallitsette suoratoistopalveluja ja muusikkojen kohtaloa.
Olen pahoillani. Esitittekö kysymyksen?
Uskotteko, että yritysmallinne suuruus aiheuttaa ongelmia artisteille?
Spotify on yhteistyössä artistien kanssa.
Se muokkaa alaa ja luo tulevaisuutta yhdessä artistien kanssa.
Kun tekijänoikeuslautakunta myönsi lauluntekijöille -
ensimmäisen korotuksen lähes 50 vuoteen, miten Spotify reagoi?
Pyysimme tarkennusta. -Pyysitte tarkennusta?
Haastoitte heidät oikeuteen. Teitte vetoomuksen heitä vastaan -
ja saitte leikattua palkkioita.
Kuulostaako se artisteja tukevalta yritykseltä?
Kuulostaa yritykseltä, jolla on oma näkökulmansa,
mutta me tuemme lauluntekijöitä.
Teemme yhteistyötä ja tuemme heitä.
Käytätte kokoanne ja markkinointianne kriitikkojenne hiljentämiseen.
Ja aina tilaisuuden koittaessa teette kaikkenne leikataksenne -
muusikoille maksamaanne osuutta.
Eikö teillä ole mielestänne vastuuta muusikoista?
Minusta muusikkojen tulisi ymmärtää,
että olen heidän paras ystävänsä.
Olen ainoa, joka ei valehtele heille.
Olen ainut, joka sanoo rehellisesti, että takaisin ei ole paluuta,
ja että teollisuudenala on täysin uusi, uusien sääntöineen ja periaatteineen.
Teen yötä päivää töitä luodakseni heille -
mahdollisuuksia saavuttaa unelmansa.
Mikä on Discovery Max?
Discovery Max on täydellinen esimerkki.
Se on palvelu, joka auttaa artisteja.
Discovery Max on palvelu,
jossa artisti maksaa suuremman osuuden tekijänoikeuspalkkiostaan -
ja saa vastineeksi mainosta.
Discovery Max on vaihtokauppa Spotifyn ja artistin välillä.
Se on musiikkiteollisuuden lahjus, josta pitää päästä eroon.
Halotte hiuksia.
Vähennätte artistin tuloja ja vastineeksi järjestelette peliä.
Me emme järjestele mitään.
Suuret levy-yhtiöt omistavat lähes 20 % Spotifysta, pitääkö paikkansa?
Se on mahdollista. Luku saattaa olla oikein.
Muusikot kuuluvat levy-yhtiöille,
levy-yhtiöt omistavat osan Spotifysta, Spotify päättää, keitä mainostetaan,
ja suoratoistojen tulot menevät takaisin levy-yhtiöille.
Miltä osin kuvio ei muistuta kartellia?
Meillä ei ole kartellia.
Te hallitsette markkinoita.
Hyödytte toimeksiantajistanne.
Ja joka käänteessä käytätte kykyänne ja teknologiaanne -
leikataksenne muusikoille maksettavaa osuutta.
Ja muusikoiden toimeentulo riippuu teistä ja alustastanne.
Voitteko tosissanne istua siinä ja väittää, että jossakin päin maailmaa -
tätä pidettäisiin hyväksyttävänä?
Kielteistä kommentointia riittää. Kartelli-sana herättää monessa tunteita.
Muutama ääni somessa ei merkitse mitään.
Toivottavasti häntä painostetaan samalla tavalla kuin sinua.
Voisitteko esitellä itsenne komitealle?
Nimeni on Bobbi Thomasson.
Olen muusikko, mutta olen paikalla -
ryhmän nimeltä "Raavi levyä" kansainvälisen johtajan roolissa.
Kyseessä on muusikkojen edunvalvontaryhmä?
Kyllä, pitää paikkansa.
Mikä on asianne?
Kun musiikkiamme käytetään, kun sitä striimataan,
muusikkojen pitäisi saada kiinteä summa jokaisesta suoratoistosta.
Haluamme, että siitä säädetään laissa.
Monet haluavat lisää palkkaa, mutta se ei tarkoita, että voisimme muuttaa lakia.
Muusikot ovat vaatineet suoratoistopalveluista kunnon osuutta,
mutta vastauksena on sananhelinää. Tarvitsemme lain tukea.
Joka sukupolvessa on voittajia ja häviäjiä.
Sanotaan, että niin se vain on.
Mutta senaatti on aina pystynyt erottamaan -
toisistaan muutoksen ja hyväksikäytön.
Kaikella kunnioituksella,
ette ole kriittisten alojen työntekijä vaan valinneet muusikon ammatin.
Haluatteko muusikkojen hyväksyvän, että musiikki on erityistä,
mutta muusikot vaihdettavissa?
En sanonut niin. -Niin te sanoitte.
Niin kaikki aina sanovat.
Jos haluatte nauttia tuotteesta,
ei teillä ole oikeutta jättää huomiotta oloja, joissa tuote valmistettiin.
Spotify on vain alusta.
Spotify jakaa tuotettaan miljooniin puhelimiin ja tietokoneisiin,
kuin tehdas,
jonka työntekijöinä ovat muusikot.
Spotify kehottaa meitä aina olemaan kiitollinen jakelusta,
mutta minun viestini on, että laskuja ei makseta tykkäyksillä.
Ei meitä kiinnosta analytiikka,
tai kuinka monin tavoin kerrotte,
että meillä on enemmän kuuntelijoita Bostonissa kuin Tukholmassa.
Kun työtämme käytetään, siitä pitää saada palkka.
Miksi asia kuuluisi senaatille?
Eikö se ole markkinoiden asia? Kuluttajien asia?
Koska vuonna 1938 -
senaatti esitteli velvoitteen minimipalkasta -
teräs- ja öljyteollisuuden työntekijöille.
Senaattorit näkivät, että maailma oli muuttunut.
Uutta lakia tarvittiin.
Minimipalkka tuntuu nykyään itsestäänselvältä.
Mutta sen eteen taisteltiin.
Lainsäätäjien piti tajuta, että yhtiöillä oli liikaa valtaa.
Tilanne on täysin sama tänä päivänä. Kyse on tämän päivän monopoleista.
Kyse on siitä, uskallammeko tunnustaa, että muusikot -
eivät eroa öljy- ja terästeollisuuden työntekijöistä.
Me ansaitsemme samat oikeudet.
Saman tunnustuksen, ja siihen asti, että nämä asiat myönnetään,
suoratoisto on hyväksikäyttöä.
Roskaa. Hyväksikäyttöä? Laki? Kuka helvetti hän kuvittelee olevansa?
Joku, joka tietää monen senaattorin olevan hänen puolellaan.
Mitä sitten? Meitäkin tuetaan, meillä on -
lobbaajia, vaikutusvaltaa. Älä mene keskustelemaan hänen kanssaan.
En voi jättää häntä enää huomiotta. Ottakaa rauhallisesti.
Hei.
Olit todella vaikuttava.
Tiedän, ettet tarkoita sitä oikeasti. -Valitettavasti tarkoitan.
Olen vain viestintuoja.
Mutta et voi olla tosissasi.
Hyväksikäyttöä?
Vertaat Spotifyta öljy-yhtiöön.
Muistan, mitä sanoit aivan aluksi.
Muistan, kuinka lupasit, että kaikki hyötyvät Spotifysta.
Mieti sitä.
Daniel. -Niin?
Se on sovittu. -Mikä?
Puhuin juuri pankin kanssa ja he suostuivat. Miljardin lisälaina.
Okei.
Mitä jutun kanssa tehdään?
Luuletko, että pankkia kiinnostaa, mitä aktivistit tai senaattorit ajattelevat?
Kaiken kaaoksen keskellä he kuulivat vain yhden asian, 45 %.
Sinä hallitset markkinoita. Se riittää heille.
Mitä sinä ajattelet?
Ehkä olet oikeassa.
Olen ehkä ollut liian pitkään mukana politiikassa.
Mutta tämä laina on viimeinen, jonka otamme.
Sinun pitää suunnitella toimintamalli.
Jos et pysty siihen, älä ota rahoja.
Kiitos.
Oletko kunnossa?
Näitkö, minne Bobbi meni?
Tiedätkö, mikä minua kaduttaa eniten Spotifyssa?
Että en poistunut neuvotteluista.
Kun istuimme ensimmäistä kertaa neuvottelemassa oikeuksista,
minun olisi pitänyt sanoa, että tämä on tulevaisuus,
että jos he haluavat mukaan, se tapahtuu meidän ehdoillamme.
Se olisi ollut hemmetin kaunista.
Oletko siis sitä mieltä, että kaikki paranee,
jos kuuntelet entistäkin vähemmän muita ihmisiä?
Kyllä.
Se oli viimeinen kuva minulle ja teille.
SPOTIFY: MITEN MAAILMA VALLOITETAAN -TEOKSEN INSPIROIMA
Tekstitys: Jaana Puhakainen